שלום לך ארץ נהדרת
הייתי בפריס וגם ברומא; ראיתי את שבעת פלאי תבל,; בקוטב הצפוני וגם דרומה,; אך אין מקום כמו ארץ ישראל.; וכמו גלויות של נוף יפות; תמונות בזכרוני עפות,; כמו בעד עדשה של מצלמה; בתרמילי אותן אשא; בכל מקום, בכל מסע; קטעי פסיפס מתוך תמונה שלמה.; שלום לך ארץ נהדרת,; עבדך הדל נושא לך שיר מזמור.; גם אם לעיתים נודד אני על דרך,; מה טוב לנדוד אך טוב יותר לחזור.; צריחי המגדלים בירושלים; וסמטאות השוק הצבעוני; גגות הרעפים של גבעתיים; הניבטים מבעד חלוני.; את האביב בתל אביב,; את סבתי ואת סבי,; את החלה ואת נרות שבת,; את ים המלח מול אדום; ואשת לוט צופה לסדום; ואת הקיץ בואך אילת.; שלום לך ארץ נהדרת...; מימיה הכחולים של הכנרת; והרקיע התואם מעל; והרגשת הבית המוכרת; בתוך עורקי זורמת כמו חשמל.; הרי גליל והשומרון,; הפרדסים שבשרון,; וילדים בגן המושבה; את הכרמל ואת הים; אחד אחד ואת כולם,; תמיד קורצים, אומרים ברוך הבא.; שלום לך ארץ נהדרת...; 